**OSNUTEK ZAPISNIKA**

**5. seje Sveta šole, ki je potekala 2. 6. 2022, ob 18. uri, v zbornici šole.**

**Prisotni:**

Člani Sveta šole: Katja Šribar, Marija Meh, Manuela Bojnec, Zvonimir Lorenci, Maja Mirt Jakše, Davorin Dimič, Tajana Dvoršek, Mojca Jug, Irena Grmšek

**Na seji so bili prisotni tudi:** ravnateljica Valentina Gerjevič in zapisnikarica Renata Županc

**Opravičeno odsotni:** Tanja Medvešek Hočevar, Urška Vračun

**Dnevni red:**

1. Pregled in potrditev zapisnika 3. (redne) seje in 4. (dopisne) seje Sveta šole
2. Poročilo s seje Sveta staršev
3. Seznanitev članov Sveta šole o nabavi predlaganih delovnih zvezkov in učnih gradiv za 2022/23
4. Predlogi, pobude, vprašanja
5. Razno

Ga. Marija Meh je ugotovila sklepčnost sveta.

Dnevni red je bil soglasno potrjen.

**Ad. 1**

Dne, 23. 2. 2022 je potekala 3. seja sveta šole. Člani sveta šole so zapisnik 3. seje prejeli po elektronski pošti. Člani so zapisnik 3. seje Sveta šole potrdili.

**SKLEP 5/14 : Zapisnik 3. seje Sveta šole je bil soglasno sprejet in bo objavljen na šolski spletni strani.**

Dne, 19. 5. 2022 je potekala 4.- korespondenčna seja, kjer so člani sveta šole potrdili cenik prehrane, ki bo stopil v veljavo s 1. 9. 2022.

**SKLEP 5/15: Zapisnik 4. (korespondenčne) seje Sveta šole je bil soglasno sprejet in bo objavljen na šolski spletni strani.**

**Ad. 2**

Ga Katja Šribar, predsednica Sveta staršev je podala poročilo s seje Sveta staršev, ki je potekala dne, 2. 6. 2022 ob 16. uri:

* Na seji sveta šole so potrdili zapisnik prejšnje seje sveta staršev;
* Podali so soglasje o nabavi predlaganih delovnih zvezkov in učnih gradiv za šolsko leto 2022/23;
* Podana je bila pohvala šoli za izpeljavo dogodka ob 50 letnici šole, ob tem pa je bila dana še pobuda, da se časovni termin proslav v bodoče malce skrajša ter da so učenci ob udeleževanju takšnih proslav pod vodstvom staršev ali svojih razrednikov;
* Starši so se dotaknili teme nasilništva ter podali nekaj pobud in sklepov: Šola v svoj LDN zapiše, kako bo ukrepala v smislu, da se bo preprečilo nasilje na šoli; preventivno izvajanje delavnic, idr.

V sklopu te tematike so se seji Sveta staršev pridružili tudi uslužbenci policije.

Ob omenjeni tematiki so člani Sveta šole razvili debato in podajali svoja mnenja. Člani Sveta šole so se strinjali glede sledečih dejstev:

* Ne sme se dovoliti, da bi se učenci bali, zato jim je potrebno dati občutek, da vedo, na koga se lahko obrnejo, ko jih kaj teži. Otroci se morajo v šoli počutiti varno;
* Starši morajo spet zaupati šoli kot instituciji, graditi je potrebno na spoštovanju do učiteljev;
* Primerno in dobro bi bilo, da bi tudi otroci tujci pričeli obiskovati vrtec že pri 11 mesecih- da čim bolj spoznajo našo kulturo;
* Zelo pomemben je sprejem, ko se nov učenec prepiše in pride v šolo. Potrebno bi bilo razmisliti o prijetnih načinih sprejema tako za otroka, ki prihaja v šolo, kot tudi za učence, ki sprejemajo novega sošolca, v smislu, da bi se novinci tu počutili le najbolje;
* Težave so sistemske, širše kot le na ravni šole in zelo zahtevne za obravnavo (*nadaljevanje pri točki 4*).

Ravnateljica je opisala tri dogodke, ki so se zgodili na šoli oz. v njeni bližnji okolici (ustrahovanje, priprave na večji pretep med dvema skupinama učencev, slutnje o nošnji nevarnega predmeta - noža). Ob tem je obrazložila in pojasnila postopek ukrepanja šole ob teh dogodkih. Povedala je, da je šola takoj, ko je bila seznanjena z dogodkom, ukrepala, o dogodkih pa obvestila policijo. V šoli so se izvajali individualni razgovori z učenci in starši učencev, prav tako so bili o zadevah obveščeni zaposleni na šoli ter Center za socialno delo Krško in podjetje Suprima (varovanje). Šola je ob vseh dogodkih vedno ukrepala in sledila smernicam in protokolu ob zaznavi in obravnavi medvrstniškega nasilja, Vzgojnega načrta šole in Pravilom šol. reda.

 [Protokol-ob-zaznavi-in-za-obravnavo-medvrstnikega-nasilja-v-VIZ-1.pdf (zrss.si)](https://www.zrss.si/wp-content/uploads/2022/03/Protokol-ob-zaznavi-in-za-obravnavo-medvrstnikega-nasilja-v-VIZ-1.pdf)

**Ad. 3**

Predsednica Sveta šole je vse člane seznanila, da so na seji sveta staršev potrdili predlagana gradiva za šolsko leto 2022/23, ki so jih izbrali posamezni strokovni aktivi glede na zahteve učnih načrtov za novo šolsko leto.

**Ad.4**

Na osnovi pogovorov iz točke 2 so se člani sveta šole strinjali, da podajo na Občino Krško pobudo, da občina skliče sestanek, kjer bi bili, poleg šol prisotni še Center za socialno delo Krško, Mladinski center Krško, policija, Krajevna skupnost mesta Krško, Ljudska univerza Krško … Obravnavala pa bi se trenutna problematika, omenjena v točki 2 današnje seje Sveta šole.

**SKLEP 5/16 Svet zavoda bo podal pobudo na Občino Krško, da Občina skliče sestanek glede aktualne problematike mesta Krško - nasilništvo, tolpe, vključitev tujcev v okolje, ipd. Predlaga se, da se sestanka udeležijo vse institucije, ki so kakorkoli vpete v problematiko, oziroma lahko pripomorejo k izboljšanju razmer.**

**Ad. 5**

Ga. Mojca Jug je omenila oziroma predlagala, da bi bilo smiselno, če bi pri določenih predmetih, ko je učiteljev za poučevanje predmeta več (matematika, slovenščina, angleščina), učitelji rotirali med različnimi skupinami učencev v času poučevanja zadnje triade.

Predsednica sveta šole, ga. Marija Meh, se je vsem prisotnim zahvalila za sodelovanje ter zaključila sejo.

Seja je bila zaključena ob 19.30 uri.

Zapisnik pripravila: Predsednica Sveta šole:

Renata Županc Marija Meh